༄༅། །ནི་གུའི་རྒྱུད་སྡེ་ལྔའི་ལམ་དུས་རྗེ་བཙུན་ཕྱོགས་ལས་རྣམ་རྒྱལ་གྱིས་མཛད་པ་
བཞུགས་སོ། །
༄༅། །ད་ནི་བཀའ་བརྒྱུད་ཀྱི་ལག་ལེན་ལྷན་ཐབས་རྣམས་བརྗོད་པར་བྱ་སྟེ། དེ་ཡང་
JP) _9H{
བསྐྱེད་རིམ་གཙོ་བོར་གྱུར་པའི་ལག་ལེན་ལྷན་ཐབས་ནི། གང་ཟག་དབང་རྣོན་ཚེ་གཅིག་ལུས
གཅིག་ལ་སངས་རྒྱས་ཐོབ་པར་འདོད་པས། འདིར་རིགས་བསྡུས་རྒྱུད་སྡེ་ལྔའི་རྒྱུ་དུས་དང་
ལམ་དུས་ཀྱི་དབང་ཐོབ་ཅིང་སྡོམ་པ་དང་ལྡན་པས། འགྲོ་བ་ཀུན་གྱི་དོན་ལ་གཞོལ་བ་འདི་
ཉིད་ཀྱི་རྒྱུད་དང་ཁྱད་པར་སྔགས་དང་མན་ངག་ཤེས་པས། ཕྱི་རོལ་བཅོས་མའི་རྣམ་རྟོག
སྤངས་ནས་རིམ་གཉིས་ཀྱི་དམ་ཚིག་ཟུང་དུ་འཇུག་པའི་མཉམ་ཉིད་ཀྱི་རྣལ་འབྱོར་པས།
མཚན་མོ་ཆོས་ཐམས་ཅད་བསམ་མི་ཁྱབ་ཀྱི་ངང་ལ་ཉལ་ནས། ཐོ་རངས་རྣལ་འབྱོར་མའི་
སྔགས་སྒྲས་སད་པ་དང༌། སྐད་ཅིག་ཧེ་རུ་ཀའི་སྐུར་ལངས་ཏེ། རྣལ་འབྱོར་དང་རྗེས་སུ་མཐུན
པའི་གནས་སུ། སྟན་བདེ་བ་ལ་འདུག་ནས། ཨོཾ་ཨཱཿཧཱུཾ་ཞེས་པས་བདུད་རྩི་རིལ་བུ་ཁར་བླུགས་
ནས། ཤྲཱི་ཧེ་རུ་ཀ་ཧཾ་ཞེས་པས་རྣམ་ཐར་སྒོ་གསུམ་གྱི་དོན་དྲན་པར་བྱས་ནས། རང་གི་སྙིང་
-34-

སྔགས་ལ་འཇུག་པའི་སྒོ་ལས། ཤངས་ཆོས་མན་ངག་དང་ལག་ལེན་ལྷན་ཐབས་བཞུགས། ༩༣༽
ཁར་རྣམ་པར་མི་རྟོག་པའི་ཡེ་ཤེས་ཀྱི་རྟེན་ཨ་ལས་བྱུང་འི་དག་པ་འཇིག་རྟེན་པའི་ཟླ་བའི་སྟེང་
དུ་ཡེ་ཤེས་ལྔའི་བདག་ཉིད་ཀྱི་ཧཱུཾ་སྔོན་པོ་འོད་ཟེར་སྣ་ལྔ་འཕྲོ་བ་དང་བཅས་པ་འགྲུབ་པར་
གྱུར། ཧཱུཾ་དེ་ལས་འོད་ཟེར་གྱིས་བདག་ཉིད་ཀྱི་སྤྱི་གཙུག་ནས་རྐང་མཐིལ་གྱི་བར་དུ་འོད་ཟེར་
གྱིས་གང་། སྡིག་སྒྲིབ་སྦྱངས། བ་སྤུའི་བུ་ག་ནས་འོད་ཟེར་འཕྲོས་པས། རང་བཞིན་གྱི་གྲུབ་
པའི་རྒྱུད་སྡེ་ལྔའི་ལུས་ཀྱི་དཀྱིལ་འཁོར་རང་ཆས་སུ་གྲུབ་པ་ལ། བླ་མ་རྡོ་རྗེ་འཆང་ཆེན་པོས་
དབུ་བརྒྱན་པ་སྤྱན་དྲངས་ཏེ་བཞུགས་པར་གྱུར། ན་མོ་གུ་རུ་པཉྩ། ན་ཊ་མཎྜལ་བྷེ། ཞེས་པས་
བླ་མ་དང་དཀྱིལ་འཁོར་གྱི་ལྷ་ཚོགས་ལ་ཕྱག་ཕུལ་ནས་རང་བཞིན་གྱིས་གྲུབ་པའི་སྐུ་གསུང་
ཐུགས་ཀྱི་དཀྱིལ་འཁོར་ཆེན་པོས་བྱིན་གྱིས་བརླབ་ཏུ་གསོལ། ཞེས་གསོལ་བ་བཏབ་པས།
དཀྱིལ་འཁོར་གྱི་ལྷ་ཚོགས་རྣམས་རང་ལ་ཐིམ་པས། སྐད་ཅིག་གིས་དཀྱིལ་འཁོར་ཡོངས་སུ་
རྫོགས་པ་གྲུབ་པར་གྱུར། དེ་ཡང་འདི་ལྟར་སྤྱི་བོ་སྣ་ཚོགས་རྡོ་རྗེ། རྐང་མཐིལ་རྡོ་རྗེའི་ས་གཞི།
རྩིབས་ལོགས་རྡོ་རྗེའི་ར་བ། པགས་པ་རྡོ་རྗེའི་གུར་དང་བླ་རེ། སོ་སེན་མདའི་དྲ་བ། བ་སྤུ་ཡེ་
ཤེས་ཀྱི་མེ་རབ་ཏུ་འབར་བའི་སྲུང་བའི་འཁོར་ལོར་གྱུར། དེའི་ནང་དུ་རྐང་མཐིལ་རླུང་། སུམ་
མདོ་མེ། ལྟོ་བ་ཆུ། སྙིང་ཁ་ས། སྒལ་ཚིགས་རི་རབ། ལུས་འདོམ་གང་གྲུ་བཞི་པ། མི་མཉམ་པ་
མེད་པས་གཞལ་ཡས་ཁང་གྲུ་བ་ཞི་པ། འབྱུང་བ་བཞིའི་རླུང་རྒྱུ་བས་སྒོ་བཞི་པ། སྣ་རྩེ་བཞི་རྟ་
བབས་དང་། ཕུང་པོ་ལྔའི་རྩིག་པ་ལྔ། རྐང་བརྒྱད་ཀྱི་ཀ་བ་བརྒྱད། མིག་གི་རྣམ་ཤེས་མེ་ལོང་
འབར་བ་ལ་སོགས་པའི་རྒྱན་ཐམས་ཅད་ཀྱིས་བརྒྱན་པའི་གཞལ་ཡས་ཁང་མཚན་ཉིད་ཐམས་
ཅད་ཡོངས་སུ་རྫོགས་པར་གྱུར། ༈ དེའི་ལྟེ་བ་སྤྲུལ་པའི་འཁོར་ལོའི་རྩ་འདབ་དྲུག་ཅུ་རྩ་
བཞིའི་ལྟེ་བར། ཧཱུྃ་ལས་དཔལ་ཧེ་རུ་ཀ་སྐུ་མདོག་སྔོན་པོ་ཞལ་བཞི་པ། ཕྱག་བཅུ་གཉིས་པ།
རྩ་བའི་ཞལ་ཤིན་ཏུ་ནག་པ། དྲག་ཤུལ་གྱི་ཉམས་ཅན། གཡས་ཞལ་ཀུན་ད་ལྟར་དཀར་པོ་ཞི་
བའི་ཉམས་ཅན། གཡོན་ཞལ་དམར་པོ་ཆགས་པའི་ཉམས་ཅན། རྒྱབ་ཞལ་གསེར་ལྟར་འབར་
-35-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བ། དཔའ་ཞིང་སྒེག་པའི་ཉམས་ཅན། ཞལ་ཕལ་ཆེར་མཆེ་བའི་མྱུ་གུ་ཅུང་ཟད་གཙིགས་པ།
ཅུང་ཟད་ཁྲོ་ཞིང་བཞད་པ། བཀྲ་ཞིང་མཐའ་རྣམ་པར་དམར་བའི་སྤྱན་གསུམ་གསུམ་གྱིས་
མཛེས་པ། རལ་པ་ནག་པོའི་ཅོད་པན་བཅིངས་པའི་རྩེ་མོར་གཙུག་ཕུད་ཀྱི་རྡོ་རྗེ་ནོར་བུ་དང༌།
དེའི་འོག་དུ་སྣ་ཚོགས་རྡོ་རྗེས་མཚན་པ། དེའི་ལྟེ་བ་ལ་རིགས་ཀྱི་བདག་པོ། གཡོན་གྱི་ཆལ་
ཟླ་ཚེས། དབུ་རེ་རེ་ལ་ཐོད་པ་སྐམ་པོ་ལྔ་ལྔས་བརྒྱན་པ། དེའི་འོག་ཏུ་དཔའ་བོའི་དར་དཔྱངས་
བཅིངས་ཞིང༌། རྣ་ལྟག་ནས་གསུམ་ཁུགས་སུ་འཁྱོག་ཅིང་ལྡིང་བ། རྒྱུ་མའི་བརྒྱུས་པའི་མི་མགོ་
ཕྲག་འཛག་པ་ལྔ་བཅུའི་དོ་ཞལ་འཕྱང་བ། ཕྱག་རྒྱ་ལྔ་དང་ཐལ་ཆེན་གྱིས་བརྒྱན་པ། སྟག་གི་
ལྤགས་པའི་ཤམ་ཐབས་རློན་པ་ཁྲག་འཛག་བཞིན་པ་མགོ་བོ་གཡས་དང་། འཇུག་མ་གཡོན་
དུ་བསྟན་ནས་སྒོས་པ་ལ་ཡབ་ཡུམ་སྦྱོར་བའི་པུས་རྒྱབ་ཀྱི་ཆར་འཆུགས་པའམ། རླའི་ཕྱེད་
མན་ཆད་དུ་གྲོལ་བ། ཕྱག་དང་པོ་གཉིས་རྡོ་རྗེ་དང་དྲིལ་བུ་འཛིན་པས་ཡུམ་ལ་འཁྱུད་པ། དེ་
འོག་གཉིས་ཀྱིས་གླང་ལྤགས་གྱོན་པ། དེ་འོག་གཉིས་ཀྱིས་གྲི་གུག་དང་ཐོད་པ་འཛིན་པ། དེ་
འོག་གཉིས་ཀྱིས་དགྲ་སྟ་དང་ཞགས་པ་འཛིན་པ། དེ་འོག་གཉིས་ཀྱིས་ཅང་ཏེའུ་དང༌། ཁ་ཊཾ་ཀ་
འཛིན་པ། དེ་འོག་གཉིས་ཀྱིས་རྩེ་གསུམ་དང་ཚངས་མགོ་འཛིན་པ། ཞབས་གཡས་བརྐྱང་
པས་དྲག་པོ་རྡོ་རྗེ་འཇིགས་བྱེད། མཐིང་ནག་མིག་གསུམ་པ། རང་གི་ལག་པས་རང་གི་གདོང་
པ་ལ་ཡང་དང་ཡང་དུ་རྡེག་པ་གཡས་ཕྱོགས་སུ་འགྱེལ་བ། འགྲམ་པ་གཡས་འོག་ཏུ་བཅུག་
པའི་རྣ་བ་གཡོན་པའི་སྟེང་ནས་རྫིས་པ། གཡོན་སྐུམ་པས་དེའི་ཆུང་མ་དུས་མཚན་མ་དམར་མོ་
ཐལ་མོ་སྦྱར་བ། གཡོན་དུ་གན་རྐྱལ་དུ་འགྱེལ་བའི་མགོ་ནས་ནུ་མ་རྒྱས་པའི་བར་དུ་མནན་
པ། དེའི་པང་ན་ཡུམ་རྡོ་རྗེ་ཕག་མོ་འོད་ཟེར་བསྐལ་པའི་མེ་ལྟར་ཆེར་འབར་བ། ཞལ་གཅིག
ཕྱག་གཉིས་མ། དབུ་སྐྲ་ནག་པོ་སིལ་བུ་ཐུར་དུ་གྲོལ་བ། རྡོ་རྗེ་ཕྲེང་བ་ནག་པོ་གཉིས་ཀྱིས་
བརྒྱུས་པའི་ཐོད་པ་སྐམ་པོ་ལྔའི་ཕྲེང་བས་དབུ་ལ་བཅིངས་ཤིང༌། ཐོད་པའི་དུམ་བུའི་བརྒྱན་
-36-

སྔགས་ལ་འཇུག་པའི་སྒོ་ལས། ཤངས་ཆོས་མན་ངག་དང་ལག་ལེན་ལྷན་ཐབས་བཞུགས།
པའི་སྐ་རགས་ལ། དྲིལ་བུ་གཡེར་ཁ་ལ་སོགས་པའི། སིལ་སིལ་གྱི་སྒྲ་སྒྲོག་པ། ཐོད་པ་སྐམ་
པོ་ལྔ་བཅུའི་ཕྲེང་བ་མིའི་རྒྱུ་མ་ལ་བརྒྱུས་པའི་དོ་ཤལ་ཕྲག་པ་ནས་རླའི་བར་དུ་འཕྱང་བ། སྤྱི་
བོར་ནོར་བུ་ལ་སོགས་པའི་ཕྱག་རྒྱ་ལྔ་དང༌། ཁྲག་ཆེན་གྱི་ཐིག་ལེས་བརྒྱན་པ། གཡས་རྡོ་རྗེ་
དམར་པོ་དང་བཅས་པའི་སྡིགས་མཛུབ་ཀྱིས་ཕྱོགས་བཅུ་ཐམས་ཅད་དུ་བདུད་ལ་སྡིགས་པར་
མཛད་པ། གཡོན་ཐོད་པ་དཀར་པོ་མིའི་རྒྱུ་མ་དང་། བདུད་བཞིའི་ཁྲག་གིས་བཀང་བ་འཆང་
བས། ཡབ་ཀྱི་མགུལ་ནས་འཁྱུད་ཅིང་། རྒྱབ་ཞལ་སོགས་ལ་སྟོབ་པ། བྱིན་པ་གཉིས་ཀྱིས་
ཡབ་ལ་འཁྱུད་པའོ། །དེའི་འདབ་མ་ཤར་དུ། མཁའ་འགྲོ་མ་སྔོན་མོ། བྱང་དུ་ལ་མ་ལྗང་ཁུ།
ནུབ་དུ་དུང་སྐྱེས་མ་དམར་མོ། །ལྷོར་གཟུགས་ཅན་མ་སེར་མོ། མཚམས་བཞིར་བདུད་རྩིས་
གང་བའི་བུམ་པ་བཞིའི་སྟེང་དུ་བྱང་ཆུབ་ཀྱི་སེམས་ཀྱིས་གང་བའི་ཐོད་པ་བཞི་གནས་པའོ། །
དེའི་ཕྱི་རོལ་གྱི་རྩ་འདབ་ཤར་གྱི་རྩིབས་སུ་པུ་ལི་བ་ར་ལར་ཁཎྜ་ཀ་པ་ལ་དང་། རབ་
གཏུམ་མ། བྱང་ཛ་ལན་དྷ་རར། ཀེང་རུས་ཆེན་མོ་དང་། གཏུམ་པའི་མིག་ཅན་མ། ནུབ་ཨོ་ཌི་
ཡ་ནར། ཀོང་ཀ་མ་དང༌། འོད་ལྡན་མ། ལྷོ་ཨར་བུ་དྷར་མཆེ་བ་རྣམ་པར་གཙིགས་མ་དང་། སྣ་
ཆེན་མོ། མེ་གོ་ཏ་བ་རིར། ཆང་སྒྲ་མ་དང་། བརྟན་པའི་བློ་ཅན་མ། བདེན་བྲལ་རསྨི་ཤོ་རར།
འོད་དཔག་མེད་དང༌། མིའུ་ཐུང༌། རླུང་དེ་ཝི་ཀ་ཊར་རྡོ་རྗེའི་འོད་དང་། ལང་ཀའི་དབང་ཕྱུག་མ།
དབང་ལྡན་མ་ལར་རྡོ་རྗེའི་སྐུ་དང༌། ཤིང་བྲིབ་མ་སྟེ། ཐུགས་ཀྱི་འཁོར་ལོ་མ་རྣམས་སྐུ་མདོག་
སྔོན་པོ་ནམ་མཁའ་ལ་སྤྱོད་པའོ། །དེའི་ཕྱི་རིམ་ཤར་གྱི་རྩིབས། ཀ་མ་རུ་པར་མྱུ་གུ་ཅན་དང༌།
ས་སྲུངས་མ་དང་། བྱང་ཨོ་ཊིར་རྡོ་རྗེ་རལ་པ་ཅན་དང་། འཇིག་བྱེད་ཆེན་པོ། ནུབ་ཊི་ཤ་ཀུ་
ནེར། དཔའ་བོ་ཆེན་པོ་དང༌། རླུང་གི་ཤུགས་ཅན་མ། ལྷོ་ཀོ་ས་ལར། རྡོ་རྗེ་ཧཱུཾ་མཛད་དང༌། ཆང་
འཐུང་མ། མེ་ཀ་ལིཾ་ཀར། རབ་ཏུ་བཟང་མོ་དང༌། སྔོ་སངས་ལྷ་མོ། བདེན་བྲལ་ལྀ་པ་ཀར། རྡོ་
རྗེ་བཟང་པོ་དང༌། ཤིན་ཏུ་བཟང་མོ། རླུང་ཀན་ཙིར། འཇིག་བྱེད་ཆེན་པོ་དང༌། རྟ་སྣ་མ། དབང་
-37-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ལྡན་ཧི་མ་ལ་ཝར། མིག་མི་བཟང་དང༌། བྱ་རྒོད་གདོང་ཅན་མ་སྟེ། གསུང་གི་འཁོར་ལོ་བ་
རྣམས་སྐུ་མདོག་དམར་པོ་བ་སྟེ་ས་སྟེང་ན་སྤྱོད་པའོ། །དེའི་ཕྱི་རིམ་ཤར་གྱི་རྩིབས། པྲེ་ཏ་པུ་
རིར། སྟོབས་པོ་ཆེ་དང་། འཁོར་ལོའི་ཤུགས་ཅན་མ། བྱང་ཏྲི་བ་དེ་ཝར། རིན་ཆེན་རྡོ་རྗེ་དང༌།
ཁཎྜ་རོ་ཧི་ཏ། ནུབ་སོའུ་ཊར། རྟ་མགྲིན་དང༌། ཆང་མཚོང་མ། ལྷོ་བུ་ཝན་དེ་ཝར། ནམ་མཁའི་
སྙིང་པོ་དང་། འཁོར་ལོའི་གོ་ཆ་མ། མེ་ན་ག་རར། དཔལ་ཧེ་རུ་ཀ་དང༌། ཤིན་དུ་དཔའ་མོ།
བདེན་བྲལ་སིན་དྷུར། པད་མ་གར་གྱི་དབང་ཕྱུག་དང་། སྟོབས་ཆེན་མ། རླུང་མ་ཧུར། རྣམ་
པར་སྣང་མཛད་དང༌། འཁོར་ལོ་སྒྱུར་མ། དབང་ལྡན་ཀུ་ལུ་ཏར། རྡོ་རྗེ་སེམས་དཔའ་དང༌།
བརྩོན་འགྲུས་ཆེན་མོ་སྟེ། སྐུའི་འཁོར་ལོ་མ་རྣམས་སྐུ་མདོག་དཀར་པོ། ས་འོག་ན་སྤྱོད་པའོ། །
དེའི་ཕྱི་རིམ་ཤར་དུ། ཁྲ་གདོང་མ་སྔོན་མོ། བྱང་དུ་འུག་གདོང་མ་ལྗང་ཁུ། ནུབ་དུ་ཁྱི་གདོང་མ་
དམར་མོ། ལྷོར་ཕག་གདོང་མ་སེར་མོ། ཤར་ལྷོར་གཤིན་རྗེ་བརྟན་མ་སྔོ་སེར། ལྷོ་ནུབ་དུ་
གཤིན་རྗེ་ཕོ་ཉ་མ་སེར་དམར། ནུབ་བྱང་དུ་གཤིན་རྗེ་མཆེ་བ་མ་དམར་ལྗང༌། བྱང་ཤར་དུ་
གཤིན་རྗེ་འཇོམས་མ་ལྗང་སྔོན་སྟེ། དཔའ་བོ་ཉེར་བཞི་པོ་རྡོ་རྗེ་དང་དྲིལ་བུ་འཛིན་པས་ཡུམ་
ལ་འཁྱུད་པ། རྒྱན་ཆ་ལུགས་གཙོ་བོ་དང་འདྲའོ། །དཔའ་མོ་ཉེར་བཞི་གྲི་གུག་དང་ཐོད་པ་
འཛིན་པས་ཡབ་ལ་འཁྱུད་པ། རྒྱན་ཆ་ལུགས་གཙོ་མོ་དང་འདྲའོ། །ལྷ་མོ་རྐྱང་མ་བཅུ་གཉིས་
པོ་རྣམས་གཡས་གྲི་གུག་ནམ་མཁའ་ལ་འཕྱར་ཞིང༌། གཡོན་ཐོད་ཁྲག་ཐུགས་ཁར་སྣམས་པ།
མཆན་ཁུང་གཡོན་ན་ཁ་ཊཱཾ་ཀ་འཛིན་པ། གཅེར་བུ་སྐྲ་གྲོལ་ཞིང་རྣམ་པར་མཛེས་པ། མི་མགོ་
སྐམ་པོ་ལྔའི་དབུ་བརྒྱན་པ། རློན་པ་ལྔ་བཅུའི་དོ་ཤལ་འཆང་བ། ཕྱག་རྒྱ་ལྔས་བརྒྱན་པ། སྟག་
གི་སྤགས་པའི་ཤམ་ཐབས་ཅན། སྙིང་པོའི་ལྷ་མོ་བཞི་པད་ཉིའི་གདན་དང་། སྒོ་མཚམས་མ་
བརྒྱད་པད་ཉི་དང༌། རོའི་གདན་ལ་གཡས་རྐྱང་གིས་བཞུགས་པར་གྱུར། ༈ སྙིང་ཁ་ཆོས་ཀྱི་
འཁོར་ལོའི་རྩ་འདབ་བརྒྱད་ཀྱི་ལྟེ་བར། ཧཱུཾ་ལས་དགེས་པ་རྡོ་རྗེ་སྐུ་མདོག་ནག་པོ། ཞལ་
-38-

སྔགས་ལ་འཇུག་པའི་སྒོ་ལས། ཤངས་ཆོས་མན་ངག་དང་ལག་ལེན་ལྷན་ཐབས་བཞུགས།
༩༣
བརྒྱད་ཕྱག་བཅུ་དྲུག་པ། གཡས་ཞལ་དཀར་པོ་ཞི་བ། གཡོན་ཞལ་དམར་པོ་འཇིགས་པ། སྟེང་
ཞལ་དུད་ཁ་གཙིགས་པ། རྒྱབ་ཞལ་བཞི་ནག་པོ། དབུ་སྐྲ་སེར་པོ་གྱེན་དུ་རྫེས་པ། ཞལ་རེ་རེ་
ཡང་སྤྱན་གསུམ་གསུམ་པ། མཆེ་བའི་ཟླ་ཕྱེད་གཙིགས་པ། ཕྱག་བཅུ་དྲུག་གིས་ཐོད་པ་བཅུ་
དྲུག་བཟུང་བའི་གཡས་ཀྱི་དང་པོ་ན་གླང་པོ་ཆེ་དཀར་པོ། གཡོན་གྱི་དང་པོ་ན་སའི་ལྷ་སེར་པོ་
འཛིན་པས་ཡུམ་ལ་འཁྱུད་པ། གཡས་ཀྱི་གཉིས་པ་ན་རྟ་སྔོན་པོ། གསུམ་པ་ན་བུང་བུ་ག་པ།
བཞི་པ་ན་གླང་དམར་པོ། ལྔ་པ་ན་རྔ་མོ་ཐལ་ཁ། དྲུག་པ་ན་མི་དམར་པོ། བདུན་པ་ན་ཤ་ར་བ་
སྔོན་པོ། བརྒྱད་པ་ན་བྱི་ལ་ག་པ། གཡོན་གྱི་གཉིས་པ་ཆུའི་ལྷ་དཀར་པོ། གསུམ་པ་ན་རླུང་གི་
ལྷ་ལྗང་ཁུ། བཞི་པ་ན་མེའི་ལྷ་དམར་པོ། ལྔ་པ་ན་ཟླ་བའི་ལྷ་དཀར་པོ། དྲུག་པ་ན་ཉི་མའི་ལྷ་
དམར་པོ། བདུན་པ་ན་གཤིན་རྗེ་སྔོན་པོ། བརྒྱད་པ་ན་ནོར་སྦྱིན་སེར་པོ། སྤྱི་བོ་ལ་སྣ་ཚོགས་རྡོ་
རྗེས་མཚན་པ། དབུ་རེ་རེ་ལ་ཐོད་པ་སྐམ་པོ་ལྔ་ལྔས་བརྒྱན་པ། མི་མགོ་རློན་པ་ལྔ་བཅུའི་དོ་
ཤལ་ཅན། ཕྱག་རྒྱ་དྲུག་དང་ལྡན་པ། སྟག་གི་ལྤགས་པའི་ཤམ་ཐབས་ཅན། ཞབས་བཞི་
དཀྱིལ་ཀྲུང་ཕྱེད་པ་སྣོལ་བའི་གར་སྟབས་ཀྱིས་བཞུགས་པ། སྒེག་ཅིང་དཔའ་བ་མི་སྡུག་པ། །
རྒོད་དང་དྲག་ཤུལ་འཇིགས་སུ་རུང་། །སྙིང་རྗེ་རྔམས་དང་ཞི་བ་སྟེ། །གར་དགུའི་ཉམས་དང་
ལྡན་པ་ཉིད། །དེའི་པང་ན་ཡུམ་རྡོ་རྗེ་བདག་མེད་མ་སྐུ་མདོག་ནག་མོ། ཞལ་གཅིག་ཕྱག་
གཉིས་མ། སྤྱན་གསུམ་མ། དབུ་སྐྲ་སེར་པོ་གྱེན་དུ་རྫེས་པ། ཕྱག་གཡས་གྲི་གུག་དང༌། གཡོན་
ཐོད་པ་ཁྲག་གིས་གང་བ་འཛིན་པས་ཡབ་ལ་འཁྱུད་པ། ཕྱག་རྒྱ་ལྔས་བརྒྱན་པ། སྟག་གི་
ལྤགས་བའི་ཤམ་ཐབས་ཅན། གཉིས་ཀའང་ཡེ་ཤེས་ཀྱི་མེ་འབར་བའི་དབུས་ན་བཞུགས་པར་
གྱུར། དེའི་རྩ་འདབ་ཤར་དུ་གོ་རི་ནག་མོ་གཡས་གྲི་གུག་དང༌། གཡོན་ཉ་རོ་ཧི་ཏ་འཛིན་པ།
ལྷོར་ཙོ་རི་དམར་མོ་གཡས་ཌ་མ་རུ་དང་། གཡོན་ཕག་པ་འཛིན་པ། ནུབ་ཏུ་བཻ་ཏ་ལི་སེར་མོ་
གཡས་རུས་སྦལ་དང་། གཡོན་ཐོད་པ་འཛིན་པ། བྱང་དུ་གྷ་མ་རི་ལྗང་ཁུ། གཡས་སྦྲུལ་དང་།
-39-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མགྲིན་པ་
གཡོན་ཐོད་པ་འཛིན་པ། བྱང་ཤར་དུ་པུ་ཀ་སི་སྔོན་མོ། གཡས་སེང་གེ་དང་། གཡོན་དགྲ་སྟ་
འཛིན་པ། ཤར་ལྷོར་རི་ཁྲོད་མ་དཀར་མོ། གཡས་དགེ་སློང་དང༌། གཡོན་འཁར་སིལ་འཛིན་པ།
ལྷོ་ནུབ་ཏུ་གདོལ་པ་མོ་སྔོན་མོ། གཡས་འཁོར་ལོ